Klinasti sinus
<s>Klinasti sinus () je parna paranazalna šupljina smeštena u telu klinaste kosti, mada se u 20% slučajeva širi i u njeno malo i veliko krilo i krilasti nastavak.</s><s>Desni i levi sinus su odvojeni koštanom pregradom () koja se nalazi u središnjoj ravni lica, ali ponekad u zadnjem delu skreće na jednu stranu.</s><s>Sinus ima bliske embrionalne, patološke i funkcionalne odnose sa sitastim ćelijama, a razvija se do 15. godine života.</s><s>Oblik mu je varijabilan, ali uglavnom podseća na kocku.</s>

<s>Prednji zid odgovara nosnoj duplji i na njemu se nalazi otvor sinusa.</s><s>Zadnji zid ima promenljive odnose u zavisnosti od razvijenosti.</s><s>Ukoliko sinus ima manje dimenzije njegov zadnji zid je postavljen u frontalnoj ravni, a ukoliko to nije slučaj on odgovara tzv. sedlu i potiljačnoj kosti.</s><s>Gornji zid stupa u odnose sa optičkom raskrnicom (mestom ukrštanja vlakana vidnih živaca) i hipofiznom jamom.</s><s>Donji zid odgovara krovu nosne duplje i svodu ždrela.</s><s>Spoljašnji zid ima dva dela: prednji (orbitalni) i zadnji (moždani).</s><s>Prvi gradi unutrašnji zid očne duplje, a drugi je u kontaktu sa kavernoznim sinusom.</s><s>Unutrašnji zid čini međusinusna pregrada.</s>

<s>Sinus se izliva u nosnu duplju preko otvora na prednjem zidu, koji učestvuje u izgradnji krilasto-sitastog špaga.</s>

<s>Izvori</s>

<s>Literatura</s>

<s>Paranazalni sinusi</s>

